Grup+4

Per començar a escriure premeu Editeu a dalt a la dreta i per acabar, cliqueu Save.

=LA CORRUPCIÓ=

LA FORÇA DEL PODER I LA FEBLESA A LA MALVERSACIÓ
Actualment estan sortint a la llum tot un seguit de casos de corrupció, malversació i abusos de poder per part de persones que ocupen alts càrrecs directius, polítics, etc.

Aquests tipus d'actuacions no poden ser ignorades o consentides, ni a l'àmbit social ni, evidentment, jurídic. Potser estem acostumats a sentir parlar de corrupció en el camp de la política, l'esport, fins i tot, en el de la mateixa cultura (recordem el cas del Palau de la Música), però no hem de pensar mai que cert tipus d'activitats han de ser, en cap cas, acceptables.

També cal dir que és una obligació moral i ètica de tots els partits polítics combatre i eradicar al més aviat comportaments poc ètics. Cal detectar els que estan en política o càrrecs de poder per beneficiar-se i lucrar-se, perquè el que està en joc, és el futur de la nostra societat. Per això, cal tenir molta transparència amb els fons públics i disposar de més controls interns i sancions exemplars, ja que qui la fa la paga!

D'altra banda, és habitual trobar que aquestes persones passin anys utilitzant aquests diners per a usos personals i que, quan aquests fets surten a la llum, descobrim que han actuat amb total impunitat i sense cap control. Generalment no actuen sols, sinó que sovint tenen persones al seu voltant que els protegeixen i que es converteixen, per tant, amb còmplices. Tots ells han de respondre davant la justícia, i seria de llei, obligar-los a retornar tots els diners que han estat malversats.

Així mateix, els malversadors de fons públics s'aprofiten de la seva posició de poder, per embarcar-se en obres faraòniques amb càrrec a les arques públiques, amb la idea que els diners que van gastar no són de ningú i, per tant, no han de donar comptes. És de suposar que en el desenvolupament de les obres pressupostades existeixen comissions i adjudicacions a empresses d'amics, parents, etc., sense que s'hagi dut a terme un estudi de viabilitat d'aquestes obres.

Per concloure considerem que la justícia hauria de ser molt més àgil i ràpida a l'hora de jutjar els casos de corrupció, no hauria d’estar manipulada per determinats polítics i els condemnats haurien de pagar, immediatament, les multes que se’ls hagin imposat per les seves malifetes. També haurien d’ingressar a la presó, però en règim comú, no en cel•les de luxe, i complir totes les condemnes que figurin a les sentències. Potser així abans d'apropiar-se de diners que no són seus o de béns que no els corresponen, s'ho pensarien dues vegades i, per últim, cal dir que potser el fet que haguessin de tornar tot el que han robat ajudaria a millorar les arques públiques.

Elisa, Imma, J.Torron, Meryche, Jordi 